bolesť v podbrušku
Dobrý deň.Užívamuž rok antikoncepciu KarlHleight a s partnerom sme mali pohlavny styk bez prezervatívu počas menštruácie.Počas styku v sobotu príliš hlboko zasunul a zabolelo ma v podbrušku odvtedy mam mierne bolesti v podbrušku podobné ako pri menštru.Je vylúčené tehotenstvo alebo nejaké ochorenie?
Dobrý deň,
ďakujeme za Vašu otázku.
Otehotnieť počas menštruácie je málo pravdepodobné, avšak nie je to vylúčené. Na otehotnenie však treba uvoľnenie zrelého vajíčka z folikulu - ovuláciu. To sa najčastejšie deje približne medzi 12-16 dňom menštruačného cyklu. Samozrejme je to veľmi individuálne a ovulácia môže byť posunutá. Vajíčko je schopné oplodnenia 12 hodín po ovulácii, toto obdobie je predĺžené o životnosť spermií v ženskom tele. Niektoré literatúry uvádzajú, že spermia môže prežiť až 7 dní. To vysvetľuje možnosť otehotnenia aj po pohlavnom styku, ktorý sa uskutočnil v čase menštruácie. Ak užívate hormonálnu antikoncepciu pravidelne, nedošlo k vynechanie tablety, prípadne ak ste neužívala iné lieky súčastne, možnosť otehotnenia nepredpokladám.
Bolesť podbrušku môže byť spôsobená i prebiehajúcou menštruáciou, no môže mať aj mnoho iných príčin. Ak sa Vaše ťažkosti nezlepšia do niekoľkých dní, odporúčam návštevu u gynekológa.
Prajem pekný zvyšok dňa.
S pozdravom,
PharmDr. Anna Pacalajová